***Элективияб курс***

**Маргьа - г1елалъ г1елалъухъе кьураб ирс.**

 *«Маргьа ккола рух1ияб берцинлъиялъул цо рахълъун…гьеб лъаялдалъун*

 *лъимадул рек1елъ бессула жиндирго г1агараб халкъ.»*

 *(В.А.Сухомлинский)*

*Маргьабаз жидеего хасиятаб къаг1идаялданилъер халкъалъул рук1а-рахъин лъазабизе кумек гьабула, бич1ч1инабула умумузул тарих,вакилзаби,гьезул къваридаб къисмат, гьел лъазарулаго, нилъее баянлъула цебесеб гӀумруги жакъасеб къоги, бичӀчӀуна халкъалъул къисмат. Гьел руго нилъер халкъалъул гӀумруялъул кӀвар бугел лъугьа-бахъиназул нугӀзаллъун.*

*Ахираб заманалда рахьдал мац1ал х1акъир гьари , цо дагьабниги умумузул тарихалде рокьи бугев гьит1инав к1удиясда рек1еда х1унсулеб буго.Гьединлъидал щуабилеб классалъул ц1алдохъабазги т1аса бищун буго гьаб дарс.*

 *« Маргьаби –г1елалъ г1елалъухъе кьураб ирс» абураб элективияб курсалда хасаб бак1 ккола Ват1ан хиралъиялъул,бах1арчилъиялъул, дунялалъулго зах1матхалкъалъул мурадал ц1униялъул асар ц1алдохъабалъ куцаялъ.Элективиял дарсаз лъимал т1амула миллатазул адаб-х1урмат гьабизе, миллатазда гьоркьоб гьудуллъи, вацлъи бищун къиматаб бечелъи х1исабалда къабул гьабизе.*

 *Гьаб дарс жубан буго ЛСОШ 2 ц1алул планалде гъорлъе,элективияб дарс х1исабалда,школалъул бут1аялъул кумекалдалъун.*

*Россиялъул бах1арчи Юрий Салимхановасул ц1аралда бугебМКОУ ЛСОШ 2 ккола элективиял курсал тасдикъ гьарулеб х1албихьиялъул майданлъун. Гьединлъидал школалъул коллективалъ г1ат1идго х1алт1изарула, ц1алул иш билълъиналъул мурадалда, бат1и –бат1иял элективиял дарсал.*

*Гьаб программа г1уц1ун буго 5-6 классазул ц1алдохъабазе.Гьаб ц1алул соналъ предмет кьолеб буго 5(а,б) классазда.Гьал классазул г1емерисел ц1алдохъабаз цогидаздаса т1ок1 гьарун, рищун ругоан инсанасул культураялъул бицунел предметал, гьединлъидал ц1алдохъабазе предложение кьуна гьаб элективияб дарс бищизе.*

*Гьаб предмет бачунев муг1алимасул дидактикиял къаг1идабаз мугъч1вай гьабулеб буго ц1алдохъабазухъе цоцазда бухьун хабар щвезабиялъул ц1иял къаг1идабазде .*

*Гьаб дарсалъ к1удияб кумек гьабула ц1алдохъаби бук1инесеб махщалида т1ад ургъизе т1амизе ва рокьи бижинабула тарихалъул ва рахьдал мац1алъул муг1алимасул махщалиде.*

 Элективияб предметалъул мурадал:

 -Маргьа г1акълуялъул ицц бук1ин ва умумуз нилъее ирслъун тараб рух1ияб хазиналъун кколеблъи лъималазда бич1ч1инаби;

 -лъик1лъи –квешлъи борцун,умумуздасан ирсалъе щвараб хазинаялде рокьи ц1ик1к1инаби, сахаватав инсан куцай.

 - маргьабазул багьадуразул мисалаздалъун, рит1ухълъи бокьизе, т1екълъи рихине , жал рижараб Ват1ан сундасаго хиралъизе малъи;

 *-*умумузул тарих, вакилзаби,гьезул къваридаб къисмат, гӀумру лъазаби, гьудуллъи ва вацлъи нилъер къуват бук1ин баян гьаби;

 Элективияб предметалъул масъалаби:

- ц1алдохъабазул г1умруялъул х1албихьи бечед гьаби, г1умруялда дандч1валел г1емерал лъугьа-бахъиназе бит1араб къимат кьезе ругьун гьари;

 -Ц1алдохъабазул к1алзул калам, пикру цебет1езаби, лъик1аб ц1алиялъул ругьунлъаби церет1езари, раг1абазул нахърател ц1ик1к1инаби.

 - Ц1алдохъабазул лъайгун бажари борхизаби. Художествияб раг1ул маг1наялда хадур гъезари ва гьелъул кумекалдалъун г1адатаб анализ гьабизе малъи.

 -Рахьдал мац1алде рокьи бижинаби,гьудуллъи - вацлъиялде, бах1арчилъиялде г1ун бач1унеб г1ел ругьун гьаби;

 -Ханзабазул,багьадуразул,г1ажаибал ясазул хасият- г1амалалъул анализ гьабулаго,ц1алдохъаби г1илла-мурадалъул гьоркьорлъаби ратизе , гьезие бит1араб къимат кьезе ругьун гьари ва гъваридал образазул литературиял асарал лъазариялде лъимал х1адури;

 -т1ахьал ц1ализе гъира- шавкъ бижинаби,пасих1го ц1алиялъул бажари камиллъизаби.

***Щвезе бокьарал х1асилал***

|  |  |  |
| --- | --- | --- |
| ***Напсиял*** | ***Предметиял*** | ***Метапредметиял*** |
| *1.Г1акълу хадуб г1унт1иялъул гъира базаби.**2.Рух1ияб рахъ бечед гьаби.**3Жидерго х1алт1уе къимат кьезе лъай,жинирго ишазул къимат кьезе кколеблъи бич1ч1и.**4.Ват1аналде ,т1абиг1аталде,эбел-инсуде,гьудулзабаздехун,**Халкъалдехун лъик1аб бербалагьи лъугьинаби.* | *1. Халкъияб к1алзул гьунаралъул асаразде гъира бижизаби.* *2.Пикру ва калам цебет1езаби**3.Литературияб теориялъул терминазул маг1на лъай.**4.Багьадурзабазул хасият-сипат рагьун,къимат кьун,лъик1аздаса мисал босизе,квешаздаса кант1изе ругьун гьари.* | *1.дарсида х1алт1изе бажари(дарсил мурад, масъалаби рорхизе бажари ва щвараб лъаялъул х1асил борцин,жинцаго жиндиего къимат кьей)**2.г1елмияб текст къецалъул х1алт1абалъ ва цадахъ х1алт1улел къокъабазулъ х1алт1изабизе бажари.**3.Цоцазухъ г1енеккизе ва жидерго пикру загьир гьабизе**бажари цебет1ей.**4.Суалазе жавабал ратизе ругьунлъи.* |

***Хал гьабиялъул къаг1идаби:***

*Х1алт1абазе къимат кьеялъулъ,данде кколеб къаг1идалъун ккола ц1алдохъабигун цадахъаб хал гьаби,киназго цадахъ гьезда т1асан к1алъай гьаби,реццалъе мустах1икъал х1алт1аби рат1а гьари.Гьединаб къаг1идаялъ х1алт1и т1обит1ани, ц1алдохъабазе рес щола цогидазул х1алт1абазда т1асан г1адин, жиндирго х1алт1уда т1асанги критикияб к1алъай гьабизе.*

*Программаялда х1алт1изарун руго бат1и-бат1иял диагностикаялъул къаг1идаби:*

 *Сочинение,контролиял ,тестовиял, проектиял, исследовательскиял х1алт1аби.*

*Гьединго программалде гьоркьобе ккола:*

*- фольклоралъул аслиял терминазул,сипатиял раг1абазул ,ва асаразулъ дандч1валел рич1ч1унарел раг1абазул маг1на рагьи.*

*-жамг1ияталда гьоркьов вук1а-вахъине бажарулев ,х1аракатав инсан лъугьинави.*

***Программа бет1ералде бахъинабиялъулх1асил гьабиялъул къаг1идаби:***

*Конференцияби,олимпиадаби,кл .часал,къецал, семинарал.*

***Метапредметиял х1асилал:***

 1. Маргьа г1акълуялъул ицц бук1ин ва умумуз нилъее ирслъун тараб рух1ияб хазиналъун кколеблъи;

2. Маргьабазул г1уц1иялъул хаслъаби(лъабц1уллъи,релълъараб байбихьи,кидаго сахаватлъи-лъик1лъи бергьин,квешлъи къезаби) ;

*3.* Умумузул тарих, вакилзаби, гьезул къваридаб къисмат, гӀумру , гьудуллъи ва вацлъи нилъер къуват бук1ин;

 4. Жидерго г1умруялъул х1албихьи бечед гьаби, г1умруялда дандч1валел г1емерал лъугьа-бахъиназе бит1араб къимат кьезе ругьунлъи;

5.К1алзул калам, пикру, лъик1аб ц1алиялъул ругьунлъаби церет1ей, раг1абазул нахърател ц1ик1к1инаби.

**Предметалъул х1асилал**:

1. Лъайгун бажари борхи;.

2. Художествияб раг1ул маг1наялда хадур гъезари;

3. Ц1алараб асаралъул г1адатаб анализ гьабизе малъи.–

4. Ханзабазул,багьадуразул,г1ажаибал ишалъул анализ гьабизе бажари, г1илла-мурадалъул гьоркьорлъаби ратизе лъай;

5. Багьадуразе бит1араб къимат кьезе ругьунлъи ва гъваридал образазул литературиял асарал лъазариялде х1адури;

 **Напсиял х1асилал:**

 1.Рахьдал мац1алде рокьи бижин;

 2. Гьудуллъи - вацлъиялде, бах1арчилъиялде ругьунлъи;

 3. ВатIаналъе гIоло рухI кьурал ва кьезе хIадурал бахIарзазул мисалаздалъун, рит1ухълъи бокьизе.т1екълъи рихин , жал рижараб Ват1ан сундасаго хиралъи;

 4. Халкъалъул тушбабазде данде ц1об гьеч1еб рагъ гьабизе бажари,лъик1лъи –квешлъи борцун,умумуздаса ирсалъе щвараб хазинаялде рокьи ц1ик1к1инаби, сахаватав инсанлъун лъугьин;

 5.Т1ахьал ц1ализе гъира- шавкъ бижин.

**Программа бет1ералде бахъинабиялъул аслиял принципал-**г1елмияб рахъалъ кьуч1аб бук1ин, бич1ч1изе бигьаяб, практикияб мурадалде данде ккей.

**Лъаг1алил ахиралде ц1алдохъабазе щвезе кколеб лъаялъул ва лъугьине кколеб бажариялъул мух1канаб т1алабал:**

**Лъазе ккола:**

-Маргьабазул г1уц1иялъул хаслъи ва т1абиг1ат;

–Лъазарурал асаразул багьадуралги ва гьел гьоркьор г1ахьаллъулел лъугьа-бахъиназул рахасги ч1езабизе;

- Гьерсил рач1 къокъаб бук1унеблъи ва рит1ухълъиялъ т1екълъиялда т1ад бергьенлъи босулеблъи;

- Ват1аналъе г1оло рух1 кьунщиназул ,бет1ер къулун х1урмат гьабизе кколеблъи , бах1арзал ва гьезул ишал хвел гьеч1еллъун лъугьунеллъи;

-Маргьаби халкъалъул рух1ияб хазинаялъул цо бут1а рук1ин;

 - Адабиял маргьабаздаса халкъиял маргьабазул бат1алъи;

 - Адабияб теориялдаса баянал;

**Бажаризе ккола:**

 - Загьир гьабизе маргьабазулъ бугеб халкъалъул пикру , маргьаялъул анализ гьабизе, багьадурзабазе бит1араб къимат кьезе, теориялдаса пайда босизе;

 - Лъазарурал асарал пасих1го ц1ализе ва х1ужжаби рачун, камилго х1асил гьабун, жиндирго пикру загьир гьабизе;

- Маргьаялъул анализ гьабизе, цересел тарихиял лъугьа-бахъиналги гьанжесеб г1умруги данде ккун, г1умруялъе ва багьадурзабазе бит1араб къимат кьезе, теориялдаса пайда босизе;

-Кьураб темаялдасан , кумекалъул раг1абаздаса пайда босун, маргьа г1уц1изе.

**Литература:**

1. Муртазаг1алиев М.Маг1арул халкъиял маргьаби.
2. Журнал «Х1акъикъат»№32 .2014с.
3. Расулов М.П,Садуев М.М,Юсупов Г.Ю,Расулов К.М. Маг1арулал годек1анир 1991с.
4. Хайбуллаев С.Х., Халидова М. Х. Халкъияб хазина 2002с.
5. Г1алиханов З. М. Авар кицаби ва абиял.1972с.
6. Гьимбатов М.С.,Усахов М-Р.Авар адабияталъул чирахъ.1994с.

**Методикиял малъа-хъваял:**

Гьаб курсалда т1ад х1алт1улаго, бет1ералде босизе ккола, ц1иял технологиял тириго цере т1олеб заманалъ, телефоналъ гуккун ,т1ехьалъулгун бухьен ва рокьи ц1алдохъабазул т1езе бегьулеблъи, гьединлъидал г1уц1изе бегьула библиотекаялде экскурсияби, росдал харабахъе гьоболлъи гьабун, халкъияб к1алзул гьунаралъул асарал рак1ари г1адал, проектиял х1алт1аби.

**Курсалъул темаби:**

1. Курсалъул мурадал. Х1алт1изаризе ругел т1ахьазулгун лъай-хъвай.

Инсанасул г1умруялда жаниб ц1алдеялъул к1вар.Халкъиял к1алзул асарал бечелъи рук1ин бич1ч1инаби.Т1ахьазулгун лъай- хъвай . Раг1ул гьунар х1исабалда адабияталъул х1акъалъулъ авалияб баян.Т1ехь-г1акълуялъул ицц.

 Дарсие х1ажатал алатал: т1ахьал,презентация,компьютер.

1. Маргьа-халкъалъул анищал, хьулал, къасдал.

Умумуз нилъее ирсалъе тараб рух1ияб хазиналъун ккола маргьа.Фольклор школалда малъиялъул х1ажалъи.Г1асрабаз данде гьабураб г1умруялъул х1албихьиялъул ,г1акълудал ралъадлъун кколел маргьабазул х1акъалъулъ баян кьей

Дарсие х1ажатал алатал: т1ахьал,презентация,компьютер.

1. Маргьабазул тайпаби.

Х1айваназул х1акъалъулъ,г1ажаибал ,рук1а-рахъиналъул маргьабазул баян.Х1айваназул мисалалдасан г1адамазул гьоркьорлъаби рагьулел рук1иналде ц1алдохъаби кант1изари.Маргьаби лъай – каламалъул культура борхиялъе аслияб шарт1.

Дарсие х1ажатал алатал: т1ахьал,презентация,компьютер,таблицаби.

1. Халкъиял маргьаби.

Литературиял маргьабаздаса халкъиял маргьабазул бат1алъи.Халкъиял маргьабазе хасиятал рахъал(лъабц1уллъи,кидагосел эпитетал).Халкъиял маргьаби хабарияб формаялъул рук1ин,литературиял коч1адалъун хъванги рук1унеблъи.

 Дарсие х1ажатал алатал: т1ахьал,презентация,компьютер, схемаби.

 5. Маргьа «Рахъухъирщ»

 Гьажаибал маргьабазул бич1ч1и гъварид гьабила. Маргьабазулъ г1емер дандч1валел багьадурзаби – нартазул бич1ч1ен кьела.Гиперболаялъул бицина.Анализалдалъун лъималазул г1акълу ц1убазаби.

 Дарсие х1ажатал алатал: т1ахьал,презентация,компьютер,ц1алдохъабаз рахъарал суратал.

 6. Маргьа «Цилг1ин»

 Маргьаялъулгун лъай- хъвай.Ролазда ц1али т1обит1и.Маргьаялъулъ ругел лъик1лъи кодосел ва. гьезде данде къеркьолел квешлъи кодосел багьадурзабазе къимат кьела.Цилг1инил къуваталъул бицунаго,халкъ цолъараб мехалъ бук1унеб къуват цебеч1езабизе т1амила.

 Дарсие х1ажатал алатал: т1ахьал,презентация,компьютер.

 7. Маргьа «Къайицадахъал»

 Х1айваназул х1акъалъулъ маргьабазе бич1ч1и кьей. Рак1 бащалъи ,чехь бащалъи- гьудуллъиялъул кьуч1.Хиянатчи,гьереси- гьудуллъиялъул тушман.Анализалдалъун х1алт1уларев чиясул х1алихьалъиги ,макруги, хиянатги камулареблъи царал мисалалдалъун бихьизаби .Халкъалъ къимат г1адамасе х1алт1ухъ балагьун кьолеб бук1ин. Олицетворениялъе баян кьей.

 Дарсие х1ажатал алатал: т1ахьал,презентация,компьютер,роль х1азе маскаби.

 8.Маргьа «Ч1илбик1 ва хъартай»

Маргьагун лъай-хъвай.Ц1алиялъул бажари камиллъизаби.Бищунго рек1ее г1урав багьадурасул образ рагьизе т1ами.Бах1арчилъи ва кьураб раг1и кквей куцай.

 Дарсие х1ажатал алатал: т1ахьал,презентация,компьютер.

 9. К/ц. Сочинение «Дие бищун асар гьабурав маргьаялъул багьадур»

 Дарсие х1ажатал алатал: т1ахьал,сочинениялъул план хъвараб т1амач,компьютер.

 10. Маргьа «Бац1ил кеч1»

 Маргьагун лъай –хъвай.Маргьаялъул багьадурзабазул г1амал-хасият.Гьезул калам.Рак1бац1ц1адаб гьудуллъиялъ х1илла- макруялда т1ад бергьенлъи босулеблъи.

 Дарсие х1ажатал алатал: т1ахьал,презентация,компьютер, «кластер» методалъе къвариг1ел.

 11. Маргьа «К1иго нухлулав»

 Маргьагун лъай-хъвай.Тексталде г1агарун бицине лъимал ругьун гьари. План г1уц1и.Аслияв багьадурасул г1амал-хасият рагьи.

 Дарсие х1ажатал алатал: т1ахьал,презентация,компьютер.

 12. Маргьа «Бечелъи к1варич1о ,махщел бокьила»

 Махщелазул х1акъалъулъ накъит. Маргьаялъул анализалдалъун ,махщел бищун к1удияб бечелъи бук1ин бич1ч1инаби.Зах1маталъул инсанасул сабруялъул т1адег1анлъи,сахаватлъи.Асаралъул героязе бит1араб къимат кьезе ругьун гьари.

 Дарсие х1ажатал алатал: т1ахьал,презентация,компьютер ,ц1алдохъабаз рахъарал суртал.карточкаби.

13. Маргьа «Г1ачивехь»

 Маргьаялъул аслиял лъугьа-бахъинал рицине ругьун гьари.Ц1алул бажари камиллъизаби.Халкъалъ ургъарав ханасдаги х1акъикъияв ханасдаги гьоркьоб бакъ – моц1 г1адаб бат1алъи бук1ин.Нукарг1адал г1адамазул рух1ияб хъарцинлъи,г1акълуялъул мукъсанлъи,намус- ях1 гьеч1олъи ,рек1ел ч1ег1ерлъи. Жидерго гъиналдалъун бет1ербахъи гьабулел мискинзабазул сахаватлъи, ях1-намусалъул к1одолъи, рек1ел бечелъи . Нек1сиябги гьанжесебги г1умру данде кквей.

 Дарсие х1ажатал алатал: т1ахьал,презентация,компьютер.

 14. Маргьа «Базарганги Малла Насрудинги»

 Г1исиназул ва ч1ах1иязул рек1елъ бак1 кколев маргьабазул аслияв багьадур Малла Насрудинил х1акъалъулъ доклад.Дагъистаналъул ракьалда бижараб маргьаялъул багьадурзабазе халкъалъ кьола жиндирго миллаталъе хасиятаб г1амал-хасият.Тексталде г1агарун бицине х1адур гьари.

Дарсие х1ажатал алатал: т1ахьал,презентация,компьютер.

 15. К/ц. Контролияб х1алт1и.

 Суалал ва т1адкъаялгун лъай-хъвай.

 Дарсие х1ажатал алатал: т1ахьал,презентация,компьютер.

16. Маргьа «Г1адалав»

 Маргьагун лъай- хъвай.Асаралда бицен гьабулеб тарихияб лъугьа-бахъиналъе баян кьей. Халкъалъул тарихалда жанир ккарал к1вар ц1ик1к1арал лъугьа- бахъиназе нуг1лъун маргьа бук1ин. Асаралъул план г1уц1и.Х1акъикъияв ханасул ва аслияв багьадурасул образ рагьи.Киг1ан ц1акъавилан веццулев х1акъикъияв ханас мискинзабаздаса ч1аго ц1око бахъулеблъи.Ц1ияб г1орхъодасан къимат кьей.

 Дарсие х1ажатал алатал:т1ахьал,карточкаби.

 17. Маргьа «Ралъдал чу»

 Маргьа ц1али.Гьунар ц1ик1к1арасул ц1ар гьаби.Лъик1аб чу бах1арчиясда гурони,квегъизе к1унгут1и.Ханасул хъант1и ва гьелъул х1асил.Багьадурзабазул г1амал-хасият данде кквей..Маргьаялъул мац1алъул пасих1лъи бихьизаби(олицетворение,гипербола батизе т1ами)

 Дарсие х1ажатал алатал: т1ахьал,презентация,компьютер.

 18. Маргьа «Мац1алъул гьуинлъиги кьог1лъиги.»

 Маргьагун лъай-хъвай.Инсанасул мац1 бищун кьог1абги бищун гьуинабги кколеблъи.Аслияй багьадуралъул образ рагьи Гьелъие сипат гьабулел эпитетал рати.Калам ва пикру цебет1езабизелъун, тексталде г1агарун бицине бажари камил гьаби.Мац1ихъанлъи –инсанасул бищун квешаб г1амал бук1ин.Мац1ихъаби загьруял борхьазда релълъинариялъе г1иллаби ч1езари.Х1адисал рачин. Мац1ил мурад-питна бекьи, кьал гьаби ва мац1ихъанлъиялъул авалияб х1ок1 –гьереси бук1ин.

 Дарсие х1ажатал алатал: т1ахьал ,презентация,компьютер.

 19. Маргьа «Ханасулги анц1ила лъабго сон барай ясалъулги г1акълу»

 Маргьадулъ вугев хан халкъалъул анищияв хан вук1ин ч1езабила. Ясалъул ва ханасул г1амал-хасият рагьила.Ясалъул г1акъилал ц1одорал жавабазе рецц гьабила. «Г1акъилаб бет1ералъе т1ил къвараг1унареб», «Г1акълу бикъулареб, я г1одобе бортулареб» , «Г1акъиласдасан г1акълу щола» абураб х1асилалде ц1алдохъаби рачин.

 Дарсие х1ажатал алатал: т1ахьал ,презентация, компьютер.

.

 20. . Маргьа «Дибирги мискинчиги»

 Кинал дибирзабазул бицуна бугебали «Будун дандамаги дибир гьороги» коч1ол мисалалдалъун бич1ч1инаби. Цо-цо диниял чаг1азул чарлъи халкъалъ какулеб куц .Диниял къануналги дибирзабазул ишалги данде ккунгут1и.

 Дарсие х1ажатал алатал: т1ахьал,презентация,компьютер

 21 Маргьа «Церги Бакьучги»

 Маргьаялъул текстгун лъай- хъвай. Тексталде г1агарун бицине лъималазул баж ари ц1убазаби.Ролазда ц1али.Маргьаяъул мац1 ч1аго гьаби. Асаралъул анализалдалъун «Гьалмагъ кьуч1ав ккве, гьудул божарав ккве» абураб кици маргьаялъул х1асилалда хурхинаби.

 Дарсие х1ажатал алатал: т1ахьал, презентация, компьютер..

 22 К/ц.Контролияб тестовияб х1алт1и.

 Тестазул т1анчал рикьи.

 Дарсие х1ажатал алатал: тестазул т1анч1и.

 23. Маргьа «Сахаватги къарумги»

 Маргьагун лъай-хъвай. «Къарумасул квер къараб, к1ал рагьараб» , «Чияр квен гьуинав ,чвантил к1ал къваридав» кицабазда маргьаялъул х1асил бухьинаби.Бит1ун ва чвахун ц1алиялъул бажари камил гьаби.К1иявго багьадурасул образал данде кквей.

 Дарсие х1ажатал алатал: т1ахьал,презентация,компьютер. .

 24. Маргьа «Гьабигьанасул лъимал»

 Зах1мат къабул гьабич1ел гьеч1олъигун хут1улеблъи.Гьит1инав вацасул гьунар.Жах1да-х1усуд,хъизаналда гьоркьоб питна какун бугеб куц.Гьениб какулеб инжитаб г1амал- хасият рагьи ва гьелъул кьуч1алда инсанлъи ,т1адег1анаб сахаватлъи лъималазулъ куцай.

 Дарсие х1ажатал алатал: т1ахьал,презентация,компьютер.

 25. Маргьа «Ралъад щай хъудулеб?

 Чабхъен,рохел кьолареб давла.Зулмуялъул си борхалъанаг1ан, гьениса вортулесул бох ц1ик1к1ун бекула.Хвалчадул къуваталдаса бергьуна халкъазул гьудуллъи. Маг1аруласул рак1,г1акълу,хасият,ц1одорлъи,г1умруялъул х1албихьи.«Гьудул гьавулевги мун ,тушман гьавулевги мун».

 Дарсие х1ажатал алатал: т1ахьал,презентация,компьютер.

 26. Маргьа «Сумат1ур»

 Маргьалъул мац1алде жанире ракки.Сипатиял раг1абазде к1вар буссин.Зах1маталъул инсанасул сахавалъи, сабруялъул к1одолъи.Ахир- къадги рит1ухълъи бергьин,т1екълъи къей-г1умруялъул закон бук1ин.

 Дарсие х1ажатал алатал: т1ахьал,презентация,компьютер.тестал,карточкаби.

 27. Маргьа «Гъалбац1ги ,бац1ги, церги»

 Олицетворениялде к1вар буссинаби.Ц1алул бажари борхи,маргьаялъул х1асилалда хадур гъей.Х1айваназул мисалалдалъун г1адамазул гьоркьорлъаби рагьулел рук1иналде ц1алдохъаби рачин.Ханзабаз,бегзабаз мискинч1аг1азе гьабулеб бук1араб зулму.Жалго х1алт1уларел ,х1алт1ухъабазул зах1мат кваналел чаг1азул образ.Царахъе щварабги –бац1ие, бац1ихъе щварабги-бац1ие.

 Дарсие х1ажатал алатал: т1ахьал,презентация,компьютер.

 28. Маргьа «Мекъи ккана»

 Х1айваназул х1акъалъул маргьабазул бич1ч1и гъварид гьаби.Маргьа ролаздалъун ц1али.Ц1алараб бак1 тексталде г1агарун бицине бажари.Г1адатаб анализалдалъун ц1алдохъаби аслияб пикруялде рачин.

 Дарсие х1ажатал алатал: т1ахьал,презентация,компьютер.

 29. К/ц. Раг1ул текст ч1аго гьаби(драматизация)

 Ц1алдохъабаз ,жидедаго т1адкъан рук1арал асарадасан, церерахъин бихьизаби.Дарсида кьезе ругел т1адкъаял т1урай.

 Дарсие х1ажатал алатал: т1ахьал,презентация,компьютер,костюмал.

 30. Маргьа «Росасда батараб хазина».

 Маргьаялъулгун лъай-хъвай.Рос-рукъ аваданаб гьаби-лъадул гьунар-ц1ар бук1ин.Рос-ч1ужуялде гьоркьове лъугьарав г1абдал.Рос-лъади цолъич1они, рукъ эхеб балагьула абурал кицабазда маргьаялъул х1асил бухьинаби.

 Дарсие х1ажатал алатал: т1ахьал,презентация,компьютер

 31. Маргьа «Дир сонал т1икъваялда хъван руго»

 Маргьагун лъай-хъвай.Х1айваназул мисалалдалъун,гьудулъи биххизабулел,нахъег1анал хасияталъул рахъал рич1ч1инари.Багьадурзабазул образ рагьун, «Гьудуласин гьудул гуккулев, Гьудул гьаве х1албихьун,Г1аданлъи гьеч1елъуб, гьудулъи ч1олареб» абураб пикруялде ц1алдохъаби кант1изари.

 Дарсие х1ажатал алатал: т1ахьал,презентация,компьютер

 32. Маргьа «Кетуги церги»

 Маргьаялъухъ диктофоналдасан г1енекки.Г1адатаб анализалдалъун, аслияб пикруялде ц1алдохъаби рачин.Багьадурзабазул г1амал-хасияталъе къимат кьей.

 Дарсие х1ажатал алатал: т1ахьал,презентация,компьютер

 33. Маргьа «Чаран»

 Маргьаялъул текст ц1али.Г1адатаб анализалдалъун ц1алдохъабазулъ бах1арчилъи,ц1одорлъи къвак1и куцай.Аслияв багьадурасдаса мисал босиялде ц1алдохъаби рачин.

 Дарсие х1ажатал алатал: т1ахьал,презентация,компьютер

 34. К/ц. «Поле чудес»

 Ц1алдохъабазул калам ва пикру цебет1езаби. Рахьдал мац1алъул асаразде рокьи ц1ик1к1инаби. Нилъерго халкъалъул асараздаса ч1ух1и куцай.

 Дарсие х1ажатал алатал: т1ахьал,компьютер,х1алеб стол.

 35.К/ц.Сочинение «Маргьа-пайдабазул ицц»

Ц1алул ахиралде ц1алдохъабазда бич1ч1ине-лъазе ккола:

-Маргьабазул г1уц1иялъул хаслъи ва т1абиг1ат .

 - Загьир гьабизе маргьабазулъ бугеб халкъалъул пикру , маргьаялъул анализ гьабизе, багьадурзабазе бит1араб къимат кьезе,теориялдаса пайда босизе,

 - Лъазарурал пасих1го ц1ализе ва х1ужжаби рачун,камилго х1асил гьабун,жиндирго пикру загьир гьабизе.

 - Ват1аналъе г1оло рух1 кьунщиназул ,бет1ер къулун х1урмат гьабизе кколеблъи ,бах1арчилъи гуреб,Ват1ан хиралъиялъулъги батулеблъи, бах1арзал ва гьезул ишал хвел гьеч1еллъун лъугьунеллъи.

- Маргьаялъул анализ гьабизе, цересел тарихиял лъугьа-бахъиналги гьанжесеб г1умруги данде ккун, г1умруялъе ва багьадурзабазе бит1араб къимат кьезе,теориялдаса пайда босизе.

-Кьураб темаялдасан ,кумекалъул раг1абаздаса пайда босун,маргьа г1уц1изе.

-Лъазе ккола гьерсил рач1къокъаб бук1унеблъи ва рит1ухълъиялъ т1екълъиялда т1ад бергьенлъи босулеблъи.

-Маргьаби халкъалъул рух1ияб хазинаялъул цо бут1а рук1ин.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | *Дарсил тема* | *Саг1ат* | *Дарсил тайпа* | *Дарсида* *х1алт1изарулел* *къаг1идаби* | *Рокъобе* *х1алт1и* | *Анкьал* | *Теориялъ-**улаб рахъ* | *Практи-**киябрахъ* |
|  1 | Курсалъул мурадал Х1алт1изаризе ругел т1ахьазулгун лъай-хъвай. | 1 | Лекция  | Муг1алимасул к1алъай, ц1алдохъабаз гьениса аслияб тетрадазда хъвай.Инсанасул г1умруялда жаниб ц1алдеялъул к1вар.Халкъиял к1алзул асарал бечелъи рук1ин бич1ч1инаби.Т1ахьазулгун лъай- хъвай .Психологалъул анкетирование. | Лекция лъазе. | 4. 09 | 1 |  |
| 2 |  Маргьа-халкъалъул анищал, хьулал, къасдал. | 1 | Семинар | Гара-ч1вари,тестовияб х1алт1и,темаялда т1асан диспут. Манапова Аминат х1адур гьаюлей йиго (консультация) «Маргьа- г1елалъ г1елалъухъе кьураб ирс» абураб исследовательскияб х1алт1и хъвазе. | Лекция лъазе.Агуев,Мусаев «Халкъиял маргьаби» реферат хъвазе.  | 11. 09 | 0,5 | 0,5 |
| 3.  | Маргьабазул тайпаби | 1 | лекция  | Тарбия кьеялъул накъит, фронталияб ц1ех-рех,жалго жидедаго ч1ун х1алт1и,жутазда х1алт1и технологияб карта ц1езаби. | Лекция лъазе. Сулейманов,Дадаева,Идрисов,Х1амзалаева доклад хъвазе « Кинаб тайпаялъул маргьаби рокьулел ва щай?» | 18. 09 | 0,5 | 0,5 |
| 4. | Халкъиял маргьаби | 1 |  Дарс экскурсия. |  Росдал библиотекаялде сапар, исследовательскияб х1алт1иялъе х1ажатаб материал бак1аризе Манапова Аминатие кумек гьаби, мини –сочинение «Маргьаби».Психологалъул анкетирование. | Бищун бокьулеб маргьаялъул цо сюжеталъул сурат бахъизе, Г1абидов,Х1ажиев (арал темабазда т1асан кроссворд г1уц1изе.) | 25. 09 | 0,5 | 0,5 |
| 5 | Маргьа «Рахъухъирщ» | 1 | ц1ияб лъай кьеялъул | группабиккун х1алт1и «кроссворд» г1уц1изе маргьаялда т1асан,ц1ияб къаг1ида «Редактирование по кругу» х1алт1изаби |  Х1асил лъазе,сурат бахъизе, проектияб х1алт1и (маргьаялда ругел багьадурзабазде данде кколел кицаби хъвазе)-Манапова,Г1алиасх1абова.Теория лъазе. | 2. 10 | 0,5 | 0,5 |
| 6. | Маргьа «Цилг1ин» | 1 | ц1ияб лъай кьеялъул |  Жалго –жидедаго ч1ун х1алт1и, (багьадурасул образ рагьизе) ц1ияб къаг1ида «Кластер» х1алт1изабун, ролазда лъун х1азе цо кесек. | Цо-цо кроссворд г1уц1изе,х1асил лъазе,сурат бахъизе,гиперболаялъе мисалал хъвазе. | 9. 10 | 0,5 | 0,5 |
| 7 | Маргьа «Къайицадахъал» | 1 | ц1ияб лъай кьеялъул |  Жутазул х1алт1и (план г1уц1изе),литературияб диктант.Къокъаб изложение хъвазе асаралда т1асан. | Сурат бахъизе.Г1абдулах1итова,Булатханова проектияб х1алт1и «Маргьаялъул багьадурзабазул образазде данде колел кицаби хъвазе.»Теория лъазе. | 16. 10 | 0,5 | 0,5 |
| 8 | Маргьа «Ч1илбик1 ва хъартай» | 1 | ц1ияб лъай кьеялъул | парабазда х1алт1и.,контролияб х1алт1и,метод «Дебаты» х1алт1изаби.Школалда т1обит1улеб Ноуялъул данделъиялда х1алт1игун Манапова Аминатил цееяхъин. Психологалъул анкетирование. | Маргьаялъе отзыв хъвазе.Х1ажиева,Игитов ( хъартилги Ч1илбик1илги диалог ) х1адур гьабизе.Маргьаялда т1асан 5 суал ургъизе. | 23. 10 | 0,5 | 0,5 |
| 9 | К/ц. Сочинение «Дие бищун асар гьабурав маргьаялъул багьадур» | 1 | Хал гьабиялъул | План сочинениялъул г1уц1изе,муг1алимасул накъит,жалго жидедаго ч1ун х1алт1и. | Нугъамирзаева,Г1абдулах1итова реферат «Гьудуллъи вацлъи» хъвазе. | 13. 11 | 0,5 | 0,5 |
| 10 | Маргьа «Бац1ги кеч1ги» | 1 | Ц1ияб лъай кьеялъул, | г1аммаб ц1ех-рех.исследовательскияб х1алт1и(г1акъилаб гъвет1),метод «Деловые игры» | х1азе лъазе,план хъвазе,суалал ургъизе,Саламирзаев,Салисгереев (гьудуллъиялъул х1акъалъулъ кеч1 рек1ехъе) | 20. 11 | 0,5 | 0,5 |
| 11 | Маргьа «К1иго нухлулав» | 1 | Семинар | Метод «Проектов»(маргьаялъе ахир ургъизе), «ПОПС-формула» метод х1алт1изаби. | бат1и -бат1ияв героясул ц1аралдасан бицине лъазе.кроссворд г1уц1изе,Забитова,Саламирзаев (отзыв хъвазе) | 27. 11  | 0,5 | 0,5 |
| 12 | Маргьа «Бечелъи к1варич1о махщел бокьила» | 1 | ц1ияб лъай кьеялъул |  Исслед.х1алт1и (план г1уц1изе маргьаялъул),те стовиябх1алт1и,ц1алдохъабаз асаразда т1асан рахъарал суртазул выставка. Психологалъул анкетирование. | сочинение –мини «Дир анищ ккараб махщел»,доклад «Махщел» хъвазе Манапова,Сулейманов. | 4. 12 | 0,5 | 0,5 |
| 13 | Маргьа «Г1ачивехь» | 1 | ц1ияб лъай кьеялъул |  индивидуалияб ц1ех-рех (тестовияб х1алт1и),жалго жидедаго ч1ун, героясул образ рагьизе «Кластер» г1уц1изе т1ами. | аслияв героясул образ рагьизе,сурат бахъизе.эссе «Хъант1и,рак1ч1ег1ерлъи,бахиллъи»инсанасул хасияталъул бищун квешал рахъал. | 11. 12 | 0,5 | 0,5 |
| 14 | Маргьа «Базарганги Малла Насрудинги»  | 1 | ц1ияб лъай кьеялъул | Раг1ул текст «ч1аго гьаби»,асаралда т1асан (Дебаты) ялъулъ к1иго къокъа х1алт1изаби. Адабияталъул олимпиадаялде Мусаев,Игитов,Н-мирзаева х1адур гьари—консультация. | х1асил бицине,кицаби хъвазе,Дадаева,Н-мирзаева асаралда т1асан ц1алдохъабазе кьезе суалал ургъизе | 18.12 | 0,5 | 0,5 |
| 15 | К/ц. Контролияб х1алт1и. | 1 | ц1ияб лъай кьеялъул | Жалго жидадаго ч1ун х1алт1и  | Малла Насрудинил х1акъалъулъ цо-цо абундач хъвазе проектияб х1алт1и –Х1ажиев,Мусаев. | 25. 12 | 0,5 | 0,5 |
| 16 | Маргьа «Г1адалав» | 1 | Хал гьабиялъул | Психологалъул анкетирование. Маргьаялъул тарихияб кьуч1 рагьи,план г1уц1ун,х1асил бицинаби, «Микрофон» метод х1алт1изаби. | Проектияб х1алт1и къокъабазул(Абидов,Айдемиров,Игитов сурат бахъизе,Идрисов,Агуев,Гебеков- кицаби хъвазе,цогидаз суалал ургъизе маргьаялдасан. | 15. 01 | 0,5 | 0,5 |
| 17 | Маргьа Ралъдал чу» | 1 | ц1ияб лъай кьеялъул | Гара-ч1вари, мисалияб ц1али, асаралъул анализ гьаби,диспут.Манаповагун ва Игитовгун консультация кеч1 ц1алиялъул къецазде х1адуризелъун. | маргьаялъул план г1уц1изе,Алиасхабова ,Х1ажиева цо х1ай ургъизе,Айдемиров,Салисгерев сурат бахъизе. | 22. 01 | 0,5 | 0,5 |
| 18 | Маргьа «Мац1алъул гьуинлъиги кьог1лъиги» | 1 |  ц1ияб лъай кьеялъул | «Ролаздалъун х1ай» метод х1алт1изаби,маргьаялъул анализ,мини- сочинение рефлексиялъе. | Маргьаялъе ц1ияв багьадур ургъун,ахир ургъизе.  | 29. 01 | 0,5 | 0,5 |
| 19 | Маргьа «Ханасул анц1ила лъабго сон барай ясалъулги г1акълу» | 1 | ц1ияб лъай кьеялъул | Маргьаялъул мац1алда сипатил раг1аби ратизе.Ц1акъго бажари бугел Г1абдулах1итова,Манапова,Н-мирзаева,Мусаев карточкабаздасан х1алт1изари. | суалал ургъизе,х1асил лъазе,сурат бахъизе,«Маргьабазулъ ханзабазул образ» ц1аларал асараздасан резюме хъвазе Алиасхабова,Дадаева.маргьаялъул байбихьи,бищун иш х1алуцараб бак1 ва ахир батизе.Х1асил лъазе. | 5. 02 | 0,5 | 0,5 |
| 20 | Маргьа «Дибирги мискинчиги»  | 1 | ц1ияб лъай кьеялъул | группабазда х1алт1и(ролазда лъун х1азе),къокъабазда дибирасулги мискинчиясулги образаздасан «кластер» г1уц1изабила | маргьаялъул байбихьи,бищун иш х1алуцараб бак1 ва ахир батизе.Х1асил лъазе.суалал ургъизе,х1асил лъазе,сурат бахъизе,. | 12. 02 | 0,5 | 0,5 |
| 21 | Маргьа «Церги бакьучги» | 1 | ц1ияб лъай кьеялъул | исслед-ияб х1алт1и (маргьаялъ кьолеб малъа хъвай ,отзыв хъвазе) Психологалъул анкетирование. | маргьаялъе отзыв хъвазе,диалог х1адуризе-(интервью) босизе ц1алдохъабазул арал темабазда т1асан. | 19. 02 | 0,5 | 0,5 |
| 22 | К/ц.Контролияб тестовияб х1алт1и. | 1 | Хал гьабиялъул  |  Жалго –жидедаго ч1ун х1алт1и |  | 26 . 02 | 0,5 | 0,5 |
| 23 | Маргьа «Сахаватги къарумги» | 1 | Семинар | Группабазул х1алт1и (маргьа г1уц1изе суалазул кумекалдалъун) «Мозговой штурм «метод х1алт1изаби» | К1иявго багьадурасул образ рагьизе «кластер» х1алт1изабун.Х1ажиева ,Идрисов сурат бахъизе ,х1асил лъазе. | 5 . 03 | 0,5 | 0,5 |
| 24 | Маргьа «Гьабигьана сул лъимал» | 1 | ц1ияб лъай кьеялъул |  суалазе жавабал кьей,кроссворд г1уц1и. «Поиск соответствий» метод х1алт1изаби.Психологалъул анкетирование. | мини сочинение «Щиб дида гьеб маргьалдасан лъараб?» | 12. 03 | 0,5 | 0,5 |
| 25 | Маргьа «Ралъад щай хъудулеб?». | 1 | Ц1ияб лъай кьеялъул | исслед-ияб х1алт1и, асаралъул план г1уц1изе группаби т1амила. «Ключевой момент» технология х1алт1изаби. | х1асил лъазе,асаралда т1асан пикру хъвазе -11 лъимаца.Маргьаялда бугеб лъугьа-бахъиналде даннде кколел кицаби хъвазе 12 лъимаца. | 19. 03 | 0,5 | 0,5 |
| 26 | Маргьа «Сумат1ур» | 1 | Ц1ияб лъай кьеялъул | Асаралъул худ анализ,параби т1амила пейзажалъул суратал ратизе ва гьел рахъизе. | асаразда т1асан 5-5 суал ургъизе,сурат бахъизе. | 26. 03 | 0,5 | 0,5 |
| 27 | Маргьа «Гъалбац1ги ,бац1ги, церги» | 1 | ц1ияб лъай кьеялъул | Маргьаялъе отзыв хъвазе, «аквариум» метод х1алт1изаби. | бищун бокьараб багьадуралъул образ рагьизе.Асаралъул пикруялда т1асан эбел- инсул интервью босизе ва хъвазе. | 2. 04 | 0,5 | 0,5 |
| 28 | Маргьа «Мекъи ккана» | 1 | ц1ияб лъай кьеялъул | Тестовияб х1алт1и,творческиб х1алт1и(маргьаялъул авал хисизабизе), жалго жидедаго ч1ун х1алт1и.Психологалъул анкетирование. | маргьаялъул байбихьи,ишалъул х1алуцин,ахир хъвазе,х1асил бицине. | 9. 04 | 0,5 | 0,5 |
| 29 | К/ц. Раг1ул текст ч1аго гьаби(драматизация) | 1 | Дарс-театр | Группабазул сценаялде рахъин (маргьа х1азе) |  | 16. 04 |  | 1 |
| 30 | Маргьа «Росасда батараб хазина». | 1 | ц1ияб лъай кьеялъул | Тарбия кьеялда т1асан накъит,маргьаялде данде кколел кицаби хъвазе, «Мозговой штурм « метод х1алт1изаби. | ч1ужуялъул образалда т1асан улбузул пикру хъван бач1ине –Х1амзалаева,Дадаева.Цогидазе план г1уц1изе,х1асил лъазе. | 23. 04 | 0,5 | 0,5 |
| 31 | Маргьа «Дир сонал т1икъваялда хъван руго» | 1 | ц1ияб лъай кьеялъул | Чуялъул х1акъалъулъ х1адис бицине,Асаралъул план г1уц1изе,къокъаб изложение хъвазе. | Маргьаялъе ахир ургъизе,багьадуразул образ рагьизе. | 30. 04 | 0,5 | 0,5 |
| 32 | Маргьа «Кетуги церги» | 1 | ц1ияб лъай кьеялъул | Жалго жидадаго ч1ун х1алт1и (х1айваназул мисалалдалъун г1адамазул гьоркьорлъаби рагьулел рук1иналъул пикру хъвазе т1ами). Психологалъул анкетирование. |  Тексталда т1асан суалал ургъизе,сурат бахъизе. Асаралъул мац1алъулъ х1алт1изарун ругел сипатиял раг1аби хъвазе-Агуев,Н-мирзаева. | 7. 05 | 0,5 | 0,5 |
| 33 | Маргьа «Чаран» | 1 | ц1ияб лъай кьеялъул | Отзыв хъвазе.Бат1и –бат1иял багьадуразул ц1аралдасан маргьа бицине. | проектияб х1алт1и (ц1аларал маргьабаздасан «Поле чудесалъе»суалал хъван рач1ине | 14. 05 | 0,5 | 0,5 |
| 34 | К/ц. «Поле чудес» | 1 | Практикияб х1аялъул дарс  | Къокъабиккун церерахъин. | Т1ахьидаса курсалде гъорлъе инч1ел маргьаби ц1ализе. | 21. 05 |  | 1 |
| 35 | К/ц. Сочинение «Маргьа-пайдабазул ицц» | 1 | Хал гьабиялъул | Жалго жидедаго ч1ун х1алт1и | Рахьдал мац1алда хъварал асарал ц1ализе | 28. 05 |  | 1 |